**Művészeti** **nevelés**

**Időpont**: 2021.05.14.

**Intézmény:** Szent László Római Katolikus Teológiai Líceum

**Tanítónő**: Modi Apolka Blanka

**Osztály**: IV. B

**Tantárgy**: Vizuális művészetek és gyakorlati készségek

**Műveltségi terület:** Művészetek

**Az óra tárgya:** Pointilizmus

**Az óratípus**: Új ismeretet feldolgozó

**Sajátos kompetenciák:**

1.1. A vizuális üzenetek egyéni értelmezése

1.2. A kompozíciókon, a környezetben és a képeken megfigyelhető alapelemek felismerése, elemzése2.1. Megfelelő anyagok és technikák alkalmazása egy kívánt képi üzenet közvetítéséhez

**Műveletesített feladatok:**

 A tanulók:

MF1: nevezzék meg annak a formának a nevét, amelyet kitapogattak,

MF2: alkossanak különböző szobrokat a mértani testekből, majd képeket a síkidomokból,

MF3: Figyeljék meg Paul Signac festményeit, fogalmazzák meg észrevételeiket,

MF4: Olvassák el a Szitakötő folyóiratból: Nézzük együtt Paul Signac képeit! rovatot,

MF5: Nézzenek meg két rövid videót a pointilizmusról:

 <https://www.youtube.com/watch?v=Yypin80BYxQ&t=53s>,

 <https://www.youtube.com/watch?v=ixeaXOC2W4E>,

MF6: tervezzék meg és készítsék el rajzaikat,

MF7: értékeljék saját és egymás munkáit.

**Módszerek, eljárások:** beszélgetés, szemléltetés, magyarázat, bemutatás.

**Munkaformák:** frontális, egyéni.

**Eszközök:** mértani testek, síkidomok, Szitakötő folyóirat, kivetített festmények, rövid filmek, tempera, víz.

A gyerekekkel bekötött szemmel különböző mértani testeket tapogattunk ki, melyeket megneveztünk, elhelyeztük a megfelelő formákba.

Csoportokba szerveződve fából készült mértani testekből szobrokat készítettünk, majd színes papírból kivágott síkidomokból képeket alkottunk.

A Szitakötő folyóiratban levő festményt vettük szemügyre, majd hasonló stílusú festményeket nézegettünk a neten. A gyerekek szabadon elmondhatták meglátásaikat, észrevételeiket.

Elolvastuk közösen a Szitakötő folyóiratból a *Nézzük együtt Paul Signac képeit!*-rovatot, megbeszéltük az olvasottakat, majd egy gyerekeknek készült rövid filmecskét néztünk meg a pointilizmusról.

A gyerekek megtervezték, elkészítették rajzaikat, majd kiállítást szervezve mindenki bemutatta saját munkáját, illetve végigmehettek a gyerekek a táblára kiállított képek előtt a „múzeumi” kiállítást megtekintve.